ZAPISNIK 
15. sjednice Vijeća Mjesnog odbora Lipnica,
održane u ponedjeljak, 25. kolovoza 2022. godine
 s početkom u 20,00 sati.

Nazočni članovi Vijeća: Hrvoje Azinović, Tomislav Kovačić, Dinko Kovačić, Ivan Kovačić i Goran Pavičić.
Nazočni službenik Gradskog ureda za mjesnu samoupravu, civilnu zaštitu i sigurnost: Petar Vukelić, viši stručni suradnik.

Predsjedava Ivan Kovačić, predsjednik Vijeća.


         Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati te otvara 15. sjednicu Vijeća. Predlaže da se prije utvrđivanja dnevnog reda usvoji zapisnik 14. sjednice.
         Bez rasprave, jednoglasno (5 “za”), Vijeće prihvaća tekst zapisnika 14. sjednice.
         Predsjednik Vijeća konstatira da su svi članovi primili prijedlog dnevnog reda i materijale za predložene točke dnevnog reda. Pita ima li još prijedloga za dopunu dnevnog reda. Obzirom da nema dodatnih prijedloga, prijedlog dnevnog reda daje na usvajanje.
         Vijeće je jednoglasno (5 “za”) usvojilo

DNEVNI RED:

[bookmark: _Hlk523472998]1. Informacija o Odluci Uprave Društva Zagrebačkog holdinga d.o.o. o primjeni cjenika za nerazvrstane ceste na području Grada Zagreba za 2022.
2. Pitanja, prijedlozi i obavijesti

/ Prelazi se na rad po dnevnom redu. /

Ad 1) Informacija o Odluci Uprave Društva Zagrebačkog holdinga d.o.o. o primjeni cjenika za nerazvrstane ceste na području Grada Zagreba za 2022.

[bookmark: _GoBack]Predsjednik Vijeća izvještava kako je zaprimljen dopis od pročelnice Gradskog ureda za mjesnu samoupravu, civilnu zaštitu i sigurnost kojim su vijeća mjesnih odbora upoznata s Odlukom Uprave Društva Zagrebačkog holdinga d.o.o. o primjeni cjenika za nerazvrstane ceste na području Grada Zagreba za 2022., a kojom su povećane jedinične cijene Zagrebačkih cesta. Povećanje cijena utjecati će na ugovor o redovitom održavanju nerazvrstanih cesta (povećanje cijena za cca 13 %), plan malih komunalnih akcija mjesnih odbora i asfalterski program (povećanje cijena za cca 13 %), planove komunalnih aktivnosti (povećanje cijena za cca 17 %) te asfalterski program nerazvrstanih cesta I. reda (povećanje cijena za cca 18 %).   
S obzirom na to da više nije bilo pitanja, predsjednik Vijeća zatvara prvu točku dnevnoga reda.

Ad 2) Pitanja, obavijesti i prijedlozi

Ivan Kovačić otvara raspravu.
Goran Pavičić izvještava kako su došli do vlasnika privatne parcele koja se nalazi na trasi budućeg nogostupa na Lipničkoj cesti. Vlasnici će javiti kroz dva tjedna jesu li spremni dati suglasnost.
Dinko Kovačić, Ivan Kovačić i Goran Pavičić su pričali o zaraslim i neuređenim parcelama na području Mjesnog odbora Lipnica. Prijave građana će Vijeće Mjesnog odbora Lipnica dostaviti prema komunalnom i prometnom redarstvu.
Daljnje rasprave nije bilo, te je Vijeće završilo s radom u 21 sat.

Zapisnik sastavio: 							     
Petar Vukelić

KLASA: 024-08/22-003/1711
URBROJ: 251-13-11-8-22-2
Lipnica, 25. kolovoza 2022.
  
                                     					          Predsjednik Vijeća
                                                                                                   Mjesnog odbora Lipnica
         
Ivan Kovačić


